Blažej Krasnovský

Ing. Mgr. Blažej Krasnovský (* 3. január 1951, Bunkovce – † 17. august 1999, kataster obce Tesárske Mlyňany Podpredseda KDH B. Krasnovský zahynul pri autonehode neďaleko Zlatých Moraviec, sme.sk) bol slovenský politik, ekonóm Od slova k zajtrajšku (Blažej Krasnovský), postoj.sk, redaktor, vydavateľ, publicista, básnik a spisovateľ, autor literatúry pre deti a mládež.

 Životopis 

Základnú školu ukončil v rodisku, potom študoval na Strednej všeobecnej vzdelávacej škole v Sobranciach, kde maturoval v roku 1969 a v štúdiu pokračoval na Obchodnej fakulte Vysokej školy ekonomickej v Bratislave, ktorú ukončil absolutóriom v roku 1977. V rokoch 19721995 pracoval v Slovenskej poisťovni, kde zastával rôzne významné funkcie, medzi inými aj funkciu riaditeľa. Popri svojej náročnej práci sa dal na štúdium teológie, ktoré ukončil titulom Mgr. na Gréckokatolíckej bohosloveckej fakulte UPJŠ v Prešove v roku 1996. Od roku 1991 zastával rôzne vrcholné ekonomické funkcie v akciových spoločnostiach, bol členom predstavenstiev a dozorných rád vo viacerých slovenských bankách, bol predsedom Dozornej rady Fondu národného majetku a stal sa i riaditeľom sekcie kapitálového trhu, členom Výkonného výboru Fondu národného majetku, pripravoval stratégiu nutnej ekonomickej transformácie. V novembri 1989 spoluzakladal KDH v regióne východného Slovenska. Od roku 1998 zastával funkciu podpredsedu KDH pre ekonomiku. Tragicky zahynul pri autonehode v katastrálnom území obce Tesárske Mlyňany. Bol šéfredaktorom časopisu Slovo, oficiálneho časopisu Gréckokatolíckej cirkvi na Slovensku, vedúcim redaktorom časopisu pre kresťanskú kultúru Verbum, zakladajúcim členom Spolku sv. Cyrila a Metoda, v 1991, bol členom výboru Spolku sv. Vojtecha v Trnave a členom ekonomickej rady Košického apoštolského exarchátu.

 Tvorba 

Svoje prvé diela začal uverejňovať v roku 1971, knižne debutoval v roku 1984 zbierkou Na linke dôvery. Vo svojej tvorbe využíval náboženské a kresťanské motívy, odsudzoval konzumný spôsob života a materializmus. Venoval sa písaniu meditatívnej, intímnej a občianskej lyriky, je tiež autorom rozhlasových literárnych pásiem a kompozícií, ale tiež televíznych scenárov (Nedeľná chvíľka poézie). Vo svojom vydavateľstve Slovo, ktoré založil v roku 1990 vydal 50 knižných titulov, medzi ktorými bola poézia, próza, antológie, zborníky poézie, ale tiež drámy od mladých východoslovenských spisovateľov.

 Ocenenia 

 2003 – Cena mesta Košice za „aktívny podiel pri zakladaní a rozvoji hospodárskych, podnikateľských a kultúrnych aktivít v meste Košice a prínos v oblasti poézie, prózy, vydavateľskej činnosti, so zameraním na duchovnú oblasť“.
 2006 – Cena Emila Korbu in memoriam za osobitý prínos pre Slovo.
 2010 - Cena Fra Angelico in memoriam, cena umelcom za prínos kresťanských hodnôt do umenia IX. Adventný koncert, ozzo.sk

 Dielo 
 Poézia pre dospelých 

 1984 – Na linke dôvery, Východoslovenské vydavateľstvo.
 1987 – Siločiary, Východoslovenské vydavateľstvo
 1990 – Hodina Jóba, Slovo, ISBN 80-85291-01-0. 
 1992 – Iný život Poéma, Košice, ilustrácie: Michal Tóth, ISBN  8090043550
 1995 – Pod dvojramenným krížom , Slovo, Košice, ISBN 8085291207.
 1996 – Z ťaživého sna, Slovo, Košice, ilustrácie: Michal Tóth, ISBN 8085291282.
 1998 – Až k prameňu

 Poézia pre deti a mládež 

 1987 – Stačí malá nepozornosť
 1990 – Nezbední hrdinovia
 1990 – Kedy smútia zvieratká
 1991 – Čo ti značka vraví, spoluautor: Peter Hyben, Východoslovenské vydavateľstvo, ISBN 8023400312.
 1993 – Detský kalendár

 Publicistika 

 1991 – Boh oslovil politikov, Slovo.

 Iné 
 1982 – Kedz mili rukoval, tak mi nakazoval, Československý rozhlas.

 Antológie 
 Kvet pre dušu podtitul Antológia duchovnej poézie, Byzant, 2008,  autori: Juraj Duda, Róbert Jevín, Vasiľ Kočemba, Blažej Krasnovský, Jozef Tóth, Maroš Bančej, Mikuláš Berilla, Andrej Hnát, Mikuláš Kasarda, Július  Knapp, Jozef Kopčai, Emil Korba, Ján Krajňák, Bernardína Kramáreková, Milan Lechan, Ingrid Lukáčová, Ján Poprik, Štefan Sabol, Renáta Sušková, Martin Vladik, Jozef Zbihlej, Gorazd Zvonický, Miroslav Gavala, Cyril Jančišin, Tono Mesároš, Peter Milenky, Pavol Nižník, Ľubomír Petrík, ISBN 978-80-85581-48-5 Kvet pre dušu, litcentrum.sk

 Referencie 

 Externé odkazy 


Kategória:Slovenskí spisovatelia
Kategória:Slovenskí básnici
Kategória:Slovenskí spisovatelia pre deti a mládež
Kategória:Slovenskí publicisti
Kategória:Slovenskí redaktori
Kategória:Šéfredaktori periodík na Slovensku
Kategória:Slovenskí ekonómovia
Kategória:Slovenskí vydavatelia
Kategória:Slovo (náboženský časopis)
Kategória:Slovenskí politici
Kategória:Politici KDH
Kategória:Gréckokatolícka cirkev
Kategória:Osobnosti z Bunkoviec
Kategória:Obete cestných dopravných nehôd